PMIndiaData/PMIndiaSum huggingface dataset:
કેબિનેટે હિન્દુસ્તાન એન્ટી-બાયોટીક્સ લિમિટેડની જવાબદારીને પહોચી વળવા માટે વધારાની અને ખાલી જમીનના વેચાણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળની કેન્દ્રીય કેબિનેટ દ્વારા હિન્દુસ્તાન એન્ટી-બાયોટીક્સ લીમીટેડ (એચએએલ)ની જવાબદારીને પહોચી વળવા માટે મહારાષ્ટ્રના પુણેમાં પિંપરીની વધારાની અને ખાલી જમીનના એક હિસ્સાને વેચવાની મંજૂરી આપી દીધી છે. પ્રસ્તાવ આ મુજબ છે: 1) કેન્દ્રીય/ રાજ્ય સરકારના વિભાગો, સરકારી સંસ્થાઓ, કેન્દ્રીય/ રાજ્ય જાહેર ક્ષેત્રની સંસ્થાઓ, સ્વાયત્ત સંસ્થાઓ, શહેરી વિકાસ સત્તાઓ વગેરે દ્વારા જાહેર સ્પર્ધાત્મક હરાજી વડે માફી અને મોકુફી બાદ 821.17 કરોડ રૂપિયાની કૂલ જવાબદારીને પહોંચી વળવા હિન્દુસ્તાન એન્ટી-બાયોટીક્સ લીમીટેડની આશરે 87.70 એકર (વેચાણની વાસ્તવિક જમીનનો વિસ્તાર બીઆઈએફઆરની માર્ગદર્શિકા અનુસાર હરાજીમાં પ્રાપ્ત થયેલ દર મુજબ હશે) જમીનનું વેચાણ 2) 307.23 કરોડ રૂપિયાની (30-9-2017 ના રોજ કરેલી ગણતરી મુજબ મૂળ રકમ 186.96 કરોડ રૂપિયા અને વ્યાજ આશરે 120.27 કરોડ રૂપિયા) ભારત સરકારની લોન અને વ્યાજ માફી તથા 128.68 કરોડ રૂપિયાના જુદા જુદા દેવાની મોકુફી. ૩) ભથ્થા, પગાર અને અન્ય તાત્કાલિક પ્રકારના જરૂરી ખર્ચને પહોચી વળવા માટે 100 કરોડ રૂપિયાની તાત્કાલિક લોનની મંજૂરી. આ લોનની ચુકવણી એચએએલની જમીનના વેચાણ દ્વારા સરકારને પરત કરવામાં આવશે. આ મંજૂરી સરકારને કંપનીની સંપત્તિનો વધુમાં વધુ ઉપયોગ કરવામાં તેમજ 1) પુનર્વસન 2) યોજનાકીય વેચાણ અને 3) સમાપ્તિ માટે કંપનીને લગતા આગળના મહત્વના નિર્ણયો કરવામાં મદદરૂપ થશે. આ યોજના/ પ્રસ્તાવના અમલીકરણથી એચએએલ તમામ જવાબદારીઓથી મુક્ત થશે અને તેની બેલેન્સ શીટ પણ ખાલી થઇ જશે જેથી કરીને તે મંત્રીઓની સમિતિ દ્વારા કરાયેલા સૂચનોનું સરળતાથી અમલીકરણ કરી શકે. મહારાષ્ટ્રના પુણેમાં એચએએલની પિંપરીની જમીનનું વેચાણ કર્મચારીઓની તકલીફો અને ગંભીર પરિસ્થિતિઓને સુધારવામાં મદદ કરશે અને જો જવાબદારીઓ મળી જશે અને બેલેન્સ શીટ ખાલી થઇ જશે તો મંત્રીઓની સમિતિ દ્વારા કરાયેલ સૂચનોનું અમલીકરણ પણ સરળતાથી થઇ શકશે.
શ્રી પી કે સિંહાની પ્રધાનમંત્રીના મુખ્ય સલાહકાર તરીકે નિમણૂંક કરાઇ

પ્રધાનમંત્રી કાર્યાલયમાં હાલ ના લાંબા કાર્યકાળ દરમિયાન શ્રી સિંહાએ ઉત્તરપ્રદેશ સરકારની સાથે સાથે કેન્દ્ર સરકારના સ્તરે વિવિધ હોદ્દાઓ ઉપર પોતાની સેવાઓ આપી છે. રાજ્ય સરકારના સ્તરે જોનપુર અને આગ્રાના જિલ્લા મેજિસ્ટ્રેટ, વારાણસીના કમિશનર, સચિવ (આયોજન) અને મુખ્ય સચિવ (સિંચાઇ) વગેરે જેવા હોદ્દાઓ ઉપર પોતાની સેવાઓ આપી છે. તેમણે કેન્દ્ર સરકારમાં અનેક વર્ષો સુધી તેલ અને કુદરતી ગેસ મંત્રાલય, ઉર્જા મંત્રાલયઅને જહાજ પરિવહન મંત્રાલયના મુખ્યત્વે ઉર્જા અને માળખાકીય ક્ષેત્રોમાં સેવાઓ પ્રદાન કરી છે. તેઓ ઉર્જા, ઇન્ફ્રાસ્ટ્રક્ચર અને નાણાં જેવા વિષયોમાં તજજ્ઞતા ધરાવે છે.
યુએન મુખ્યાલયમાં મહાત્મા ગાંધીની અર્ધપ્રતિમા જોઈને દરેક ભારતીયને ગર્વ થાય છે: પીએમ

પ્રધાનમંત્રી શ્રી નરેન્દ્ર મોદીએ કહ્યું છે કે સંયુક્ત રાષ્ટ્રના મુખ્યાલયમાં મહાત્મા ગાંધીની અર્ધપ્રતિમા જોઈને દરેક ભારતીયને ગર્વ થાય છે. સંયુક્ત રાષ્ટ્રના સેક્રેટરી-જનરલ એન્ટોનિયો ગુટેરેસના ટ્વીટના જવાબમાં, પ્રધાનમંત્રી શ્રીએ કહ્યું; "@
પ્રધાનમંત્રી 18મી માર્ચે માતૃભૂમિના શતાબ્દી વર્ષની વર્ષભરની ઉજવણીનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 18મી માર્ચ, 2022ના રોજ સવારે 11 વાગ્યે વીડિયો કોન્ફરન્સિંગ દ્વારા માતૃભૂમિ – મલયાલમ દૈનિક -ના શતાબ્દી વર્ષની વર્ષભરની ઉજવણીનું ઉદ્ઘાટન કરશે. માતૃભૂમિએ 18 માર્ચ, 1923ના રોજ કામ કરવાનું શરૂ કર્યું. તે સામાજિક સુધારણા અને વિકાસલક્ષી એજન્ડાને આગળ ધપાવવામાં મોખરે છે, જ્યારે રાષ્ટ્રીય હિતના મુદ્દાઓને સતત પ્રકાશિત કરે છે. માતૃભૂમિની 15 આવૃત્તિઓ અને 11 સામયિકો છે. ઉપરાંત, માતૃભૂમિ પુસ્તક વિભાગ સમકાલીન રસના મુદ્દાઓની વિશાળ શ્રેણી પર શીર્ષકો પ્રકાશિત કરે છે.
પ્રધાનમંત્રી 12 એપ્રિલના રોજ ચેન્નાઈમાં ડેફએક્સ્પો 2018નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 12 એપ્રિલના રોજ તમિલનાડુની મુલાકાત લેશે. તેઓ ચેન્નાઈમાં કાંચીપુરમ જીલ્લામાં તિરુવિદાન્થલ ખાતે ડિફેન્સ એક્સ્પો, ડેફ એક્સ્પો 2018ની 10મી આવૃત્તિનું ઉદ્ઘાટન કરાવશે. આ વર્ષે ડેફએક્સ્પોની ટેગ લાઈન “ભારત: ઉભરતું સંરક્ષણ ઉત્પાદન કેન્દ્ર” છે જે સંરક્ષણ વ્યવસ્થા અને સાધનોની નિકાસ કરવામાં ભારતની ક્ષમતાનું પ્રદર્શન કરશે. આ ડેફએક્સ્પોમાં 150થી વધુ આંતરરાષ્ટ્રીય પ્રદર્શનકર્તાઓ સહીત 670થી વધુ પ્રદર્શકો ભાગ લેશે. આ વખતે એમએસએમઈ ક્ષેત્રનું આશરે 15% જેટલું સારું પ્રદર્શન રહેશે. ભાગ લેનાર ભારતીય કંપનીઓમાં ટાટા, એલ એન્ડ ટી, કલ્યાણી, ભારત ફોર્જ, મહિન્દ્રા, એમકેયુ, ડીઆરડીઓ, એચએએલ, બેલ, બીડીએલ, બીઈએમએલ, એમડીએલ, જીઆરએસઈ, જીએસએલ, એચએસએલ, મીધાની, ઓર્ડનન્સ ફેક્ટરીઝ અને અન્ય ઘણી મોટી કંપનીઓનો સમાવેશ થાય છે. ડેફએક્સ્પો 2018માં ભાગ લઇ રહેલ અન્ય ઘણી બધી કંપનીઓમાં મોટા ભાગની આંતરરાષ્ટ્રીય કંપનીઓ જેવી કે લોકહિડ માર્ટીન, બોઇંગ (યુએસએ), સાબ (સ્વીડન), એરબસ, રાફેલ (ફ્રાન્સ), રોઝોનબોરોન એક્સપોર્ટ્સ, યુનાઇટેડ શીપબિલ્ડીંગ (રશિયા), બીએઈ સીસ્ટમ (યુકે), સિબત (ઇઝરાયેલ), વાર્ટસિલા (ફિનલેન્ડ), રહોડે અને સ્ક્વાર્ઝ (જર્મની)નો સમાવેશ થાય છે. પ્રધાનમંત્રી ચેન્નાઈમાં કેન્સર ઇન્સ્ટીટયુટ, અધ્યારની પણ મુલાકાતે જશે. તેઓ શ્રીપેરુમ્બદુર ખાતે ડાયમંડ જ્યુબીલી ઈમારત, દર્દનાશક સંભાળ કેન્દ્ર (માહવીર આશ્રય) અને અધ્યાર કેન્સર ઇન્સ્ટીટયુટ ખાતે ડે કેર સેન્ટર અને નર્સીસ ક્વાર્ટરનો શુભારંભ પણ કરાવશે.
પ્રધાનમંત્રીએ નેપાળમાં પોલીસ ફાયરીંગમાં બિહારના એક યુવાનના મૃત્યુની ઘટનાની નિંદા કરી

પ્રધાનમંત્રી શ્રી નરેન્દ્ર મોદીએ નેપાળમાં થયેલી પોલીસ ફાયરીંગની ઘટનાની નિંદા કરી છે, જેમાં બિહારના એક યુવકનું મૃત્યુ થયું છે. પ્રધાનમંત્રીએ નેપાળના પ્રધાનમંત્રી શ્રી કે પી ઓલી સાથે વાત કરી. તેમણે ઘટના પર ચિંતા વ્યક્ત કરીને શ્રી ઓલી પાસે ઘટનાની વિસ્તૃત માહિતી માંગી. ઇંધણ અને અન્ય આવશ્યક સામગ્રીના વિષયમાં પ્રધાનમંત્રીએ વિશ્વાસ અપાવ્યો કે ભારતીય પક્ષથી તેમાં કોઈ રુકાવટ આવશે નહિ. સાથે જ પ્રધાનમંત્રીએ નેપાળી નેતાઓના ગતિરોધનું ઝડપથી અને પ્રભાવી નિરાકરણ લાવવા માટે કહ્યું.
પ્રધાનમંત્રીએ જલિયાવાલા બાગ હત્યાકાંડના શહીદોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ જલિયાવાલા બાગ હત્યાકાંડના શહીદોને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “આજના દિવસે જલિયાંવાલા બાગમાં નિર્દયતાથી માર્યા ગયેલા શહીદોને હું નમન કરું છું. આપણે તેમની હિંમત અને બલિદાનને ક્યારેય નહીં ભૂલી શકીએ. એમની બહાદુરી વર્ષો સુધી ભારતીયોને પ્રેરણા આપતી રહેશે.”
પ્રધાનમંત્રીએ દીવાળી નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દીવાળીના પાવન પર્વ પર લોકોને શુભેચ્છા પાઠવી હતી. પ્રધાનમંત્રીએ કહ્યું કે, “દીવાળીના શુભ અવસર પર દેશવાસીઓને અનેક શુભકામનાઓ. પ્રકાશનું આ પર્વ આપણા બધાના જીવનમાં નવો પ્રકાશ લઇને આવે અને આપણો દેશ હંમેશા સુખ, સમૃદ્ધિ તથા સૌભાગ્યથી પ્રકાશિત રહે એવી શુભેચ્છા.”
મંત્રીમંડળે એપ્લાઇડ સાયન્સ અને ઔદ્યોગિક ટેકનોલોજીમાં સહકાર વધારવા માટે ભારત અને દક્ષિણ કોરિયા વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને એપ્લાઇડ સાયન્સ અને ઔદ્યોગિક ટેકનોલોજીમાં સહકાર સ્થાપિત કરવા ભારત અને સાઉથ કોરિયા વચ્ચે સમજૂતીકરાર (એમઓયુ)ની જાણકારી આપવામાં આવી છે. એમઓયુ પર નવી દિલ્હીમાં 9 જુલાઈ, 2018નાં રોજ દક્ષિણ કોરિયાનાં રાષ્ટ્રપતિની ભારતની મુલાકાત દરમિયાન હસ્તાક્ષર થયાં હતાં. આ એમઓયુનો ઉદ્દેશ અને લક્ષ્યાંક એપ્લાઇડ સાયન્સ અને ઔદ્યોગિક ટેકનોલોજીનાં ક્ષેત્રોમાં દ્વિપક્ષીય સહકારને પ્રોત્સાહન આપવાનો તેમજ સ્થાયી વિકાસ અને જીવનની ગુણવત્તા વધારવાનો છે.
પ્રધાનમંત્રી શ્રી નરેન્દ્ર મોદીએ રશિયન ફેડરેશનના પ્રમુખ મહામહિમ વ્લાદિમીર પુતિન સાથે ટેલિફોન પર વાત કરી

પ્રધાનમંત્રી શ્રી નરેન્દ્ર મોદીએ આજે રશિયન ફેડરેશનના પ્રમુખ મહામહિમ વ્લાદિમીર પુતિન સાથે ટેલિફોન પર વાતચીત કરી હતી. બંને નેતાઓએ ડિસેમ્બર 2021માં રાષ્ટ્રપતિ પુતિનની ભારત મુલાકાત દરમિયાન લીધેલા નિર્ણયોના અમલીકરણની સમીક્ષા કરી. ખાસ કરીને, તેઓએ કૃષિ માલસામાન, ખાતર અને ફાર્મા ઉત્પાદનોમાં દ્વિપક્ષીય વેપારને કેવી રીતે વધુ પ્રોત્સાહિત કરી શકાય તેના પર વિચારોનું આદાનપ્રદાન કર્યું. નેતાઓએ આંતરરાષ્ટ્રીય ઉર્જા અને ખાદ્ય બજારોની સ્થિતિ સહિત વૈશ્વિક મુદ્દાઓ પર પણ ચર્ચા કરી હતી. યુક્રેનમાં ચાલી રહેલી પરિસ્થિતિના સંદર્ભમાં, પ્રધાનમંત્રી શ્રીએ વાતચીત અને કૂટનીતિની તરફેણમાં ભારતની લાંબા સમયથી ચાલતી સ્થિતિનો પુનરોચ્ચાર કર્યો હતો. નેતાઓ વૈશ્વિક અને દ્વિપક્ષીય મુદ્દાઓ પર નિયમિત પરામર્શ જાળવવા સંમત થયા હતા.
પ્રધાનમંત્રીએ યુનેસ્કો દ્વારા અમૂર્ત હેરિટેજ સૂચિમાં કોલકાતા દુર્ગા પૂજા અંકિત થવા પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ કોલકાતા દુર્ગા પૂજાને યુનેસ્કો દ્વારા અમૂર્ત હેરિટેજ સૂચિમાં અંકિત કરવા અંગે ખુશી વ્યક્ત કરી છે. યુનેસ્કોના ટ્વીટના જવાબમાં પ્રધાનમંત્રીએ કહ્યું; "દરેક ભારતીય માટે ખૂબ જ ગર્વ અને આનંદની વાત! દુર્ગા પૂજા આપણી શ્રેષ્ઠ પરંપરાઓ અને નૈતિકતાને ઉજાગર કરે છે. અને કોલકાતાની દુર્ગા પૂજા એક એવો અનુભવ છે જે દરેકને મળવો જ જોઈએ."
ગ્લાસગોમાં કૉપ-26 શિખર સંમેલનમાં ‘એક્શન એન્ડ સોલિડેરિટી-ધ ક્રિટિકલ ડિકેડ’ કાર્યક્રમમાં પ્રધાનમંત્રીનું સંબોધન

મહાનુભાવો, એડેપ્શનના મહત્વના મુદ્દા પર મને મારા વિચારો પ્રસ્તુત કરવાની તક આપવા માટે મારા મિત્ર બોરિસ, આભાર! વૈશ્વિક આબોહવા અંગેની ચર્ચામાં એડેપ્શનને એટલું મહત્વ મળ્યું નથી જેટલું મિટિગેશનને. આ એ વિકાસશીલ દેશો સાથે અન્યાય છે, જે ક્લાઈમેટ ચેન્જથી વધુ પ્રભાવિત છે. ભારત સહિત મોટાભાગના વિકાસશીલ દેશોના ખેડૂતો માટે ક્લાઈમેટ મોટો પડકાર છે – ક્રોપિંગ પેટર્નમાં ફેરફાર આવી રહ્યો છે, કમોસમી વરસાદ અને પૂર કે સતત આવતા તોફાનોથી પાક નષ્ટ થઈ રહ્યા છે. પીવાના પાણીના સ્ત્રોતથી લઈને અફોર્ડેબલ હાઉસિંગ સુધી, તમામને ક્લાઈમેટ ચેન્જ વિરુદ્ધ રેસિલન્ટ બનાવવાની જરૂર છે. મહાનુભાવો, આ સંદર્ભમાં મારા ત્રણ વિચાર છે. પ્રથમ, એડેપ્શનને આપણે આપણી વિકાસ નીતિઓ અને પરિયોજનાઓનું મુખ્ય અંગ બનાવવાનું રહેશે. ભારતમાં નળથી જળ – ટેપ વોટર ફોર ઓલ, સ્વચ્છ ભારત-ક્લીન ઈન્ડિયા મિશન અને ઉજ્જવલા –ક્લીન કૂકિંગ ફ્યુલ ફોર ઓલ જેવી પરિયોજનાઓથી અમારા જરૂરિયાતમંદ નાગરિકોને એડેપ્શનના લાભો તો મળ્યા જ છે, તેમના જીવનની ગુણવત્તા પણ સુધરી છે. બીજું, અનેક ટ્રેડિશનલ કમ્યુનિટીઝમાં પ્રકૃતિ સાથે સામંજસ્યમાં રહેવાનું જ્ઞાન છે. આપણી એડેપ્શન નીતિઓમાં આ પરંપરાગત પ્રેક્ટિસિસને યોગ્ય મહત્વ મળવું જોઈએ. જ્ઞાનનો આ પ્રવાહ, નવી પેઢી સુધી પણ જાય, તેના માટે સ્કૂલના અભ્યાસક્રમમાં પણ તેને સામેલ કરવું જોઈએ. સ્થાનિક પરિસ્થિતિને અનુરૂપ, જીવનશૈલીનું સંરક્ષણ પણ એડેપ્શનનો એક મહત્વનો સ્તંભ હોઈ શકે છે. ત્રીજું, એડેપ્શનના ઉપાયો ભલે સ્થાનિક હોય પરંતુ પછાત દેશોને તેમના માટે વૈશ્વિક સહયોગ મળવો જોઈએ. સ્થાનિક એડેપ્શન માટે ગ્લોબલ સપોર્ટની વિચારસરણી સાથે જ ભારતે કોએલિશન ફોર ડિઝાસ્ટર રેસિલન્ટ ઈન્ફ્રાસ્ટ્રક્ચર
પ્રધાનમંત્રીએ રાષ્ટ્રીય અખંડિતતા માટે સરદાર પટેલ પુરસ્કારની જાહેરાત કરી

પ્રધાનમંત્રી શ્રી નરેન્દ્ર મોદીએ ગઈ કાલે (22 ડિસેમ્બર, 2018) કેવડિયામાં ડીજીપી/આઈજીપી સંમેલનમાં રાષ્ટ્રીય અખંડિતતા માટે વાર્ષિક સરદાર પટેલ પુરસ્કારની જાહેરાત કરી. આ પુરસ્કાર રાષ્ટ્રીય એકીકરણ તરફ આગળ વધારવાની દિશામાં અસાધારણ પ્રયાસો માટે આપવામાં આવશે. પ્રધાનમંત્રીએ કહ્યું હતું કે, “સરદાર પટેલે ભારતને એક કરવા માટે પોતાનું જીવન સમર્પિત કરી દીધું. રાષ્ટ્રીય અખંડિતતા માટે સરદાર પટેલ પુરસ્કાર તેમને એક ઉચિત શ્રદ્ધાંજલિ હશે અને આ વધુમાં વધુ લોકોને ભારતની એકતા અને રાષ્ટ્રીય અખંડિતતાને વધારવાની દિશામાં કામ કરવા માટે પ્રેરિત કરશે.”
પ્રધાનમંત્રી શ્રી 11 માર્ચ, 2021ના રોજ સ્વામી ચિદભવાનંદજીની ભગવદ્ ગીતાનું કિંડલ સંસ્કરણ રજૂ કરશે

પ્રધાનમંત્રી શ્રી નરેન્દ્ર મોદી વર્ચ્યુઅલ માધ્યમથી 11 માર્ચ, 2021ના રોજ ગુરૂવારે સવારે 10.25 વાગ્યે સ્વામી ચિદભવાનંદજીની ભગવદ્ ગીતાનું કિંડલ વર્ઝન રજૂ કરશે તેમજ આ પ્રસંગે સંબોધન પણ કરશે. આ સમારોહનું આયોજન સ્વામી ચિદભવાનંદજીની ભગવદ્ ગીતાની 5 લાખથી વધુ નકલોના વેચાણની ઉજવણી માટે કરવામાં આવ્યું છે. સ્વામી ચિદભવાનંદજી તમિલનાડુમાં તિરૂચિરાપલ્લીમાં તિરૂપ્પરાઈથુરાઈ ખાતે શ્રી રામક્રિશ્ના તપોવનમ આશ્રમના સ્થાપક છે. સ્વામીજીએ 186 જેટલા પુસ્તકો લખ્યા છે અને સાહિત્યના તમામ પ્રકારોમાં લેખનકાર્ય કર્યુ છે. તેમનું ગીતા પરનું વિદ્વતાપૂર્ણ કાર્ય આ વિષય પરના સૌથી વ્યાપક પુસ્તકોમાંનું એક છે. તેમની ટિપ્પણીઓ સાથે ગીતાનું તમિલ સંસ્કરણ 1951માં પ્રકાશિત થયું, તેના પછી 1965માં અંગ્રેજીમાં અનુવાદ કરવામાં આવ્યો હતો. તેનો અનુવાદ તેલુગુ, ઉડિયા, જર્મન અને જાપાનીઝ ભાષામાં ભક્તો દ્વારા કરવામાં આવ્યો છે.
શ્રી સીતારામ કેદિલયા ભારત પરિક્રમા પદયાત્રા સફળતાપૂર્વક સંપન્ન કર્યા પછી પ્રધાનમંત્રીને મળ્યાં

શ્રી સીતારામ કેદિલયા ભારત પરિક્રમા પદયાત્રા સફળતાપૂર્વક પૂર્ણ થયા પછી આજે પ્રધાનમંત્રી શ્રી નરેન્દ્ર મોદીને મળ્યાં હતાં. શ્રી કેદિલયાનાં જણાવ્યા મુજબ, તેમણે ભારત પરિક્રમા પદયાત્રા 9 ઓગસ્ટ, 2012નાં રોજ કન્યાકુમારીથી શરૂ કરી હતી અને ચાલુ વર્ષે 9 જુલાઈનાં રોજ કન્યાકુમારીમાં પૂર્ણ કરી હતી. શ્રી કેદિલયાએ જણાવ્યું હતું કે, તેમણે યાત્રા દરમિયાન 9000 ગામડાઓની મુલાકાત લીધી હતી. તેમણે એવું પણ જણાવ્યું હતું કે, યાત્રાનો સંદેશ પરોક્ષ રીતે વધુ 20,000 ગામડાઓમાં પહોંચ્યો હતો. તેમણે યાત્રા દરમિયાન લાખો ખેડૂતો અને યુવાનો સાથે આદાનપ્રદાન કર્યું હતું. પ્રધાનમંત્રીએ શ્રી કેદિલયાનાં પ્રયાસોની પ્રશંસા કરી હતી અને ભવિષ્યમાં તેમનાં પ્રયાસ બદલ શુભેચ્છા પાઠવી હતી.
પ્રધાનમંત્રીએ ગુરુ રવિદાસને તેમની જયંતિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ગુરુ રવિદાસને ગુરુ રવિદાસ જયંતિના પર્વ પર શ્રદ્ધાંજલિ આપી છે. પ્રધાનમંત્રીએ કહ્યું હતું કે, “હું ગુરુ રવિદાસ જયંતિના વિશેષ અવસર પર ગુરુ રવિદાસજીને નમન કરૂં છું. તેમના ગહન વિચારો અને સિદ્ધાંતોએ સમાજ પર અમીટ છાપ છોડી છે. ગુરુ રવિદાસજીએ સંવાદિતા, સમાનતા અને કરૂણાના સિદ્ધાંતો પર ભાર મૂક્યો હતો કે જે ભારતની સંસ્કૃતિ અને સ્વભાવના કેન્દ્રમાં છે.”
પ્રધાનમંત્રીએ “યુનાઇટિંગ ઇન્ડિયાઃ સરદાર પટેલ” પર પ્રદર્શનનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં પ્રગતિ મેદાનમાં “યુનાઇટિંગ ઇન્ડિયાઃ સરદાર પટેલ” ડિજિટલ પ્રદર્શનનું ઉદ્ઘાટન કર્યું હતું. પ્રધાનમંત્રીએ વિવિધ રાજ્યોના લોકોને એકબીજા વચ્ચે વધારે જાગૃતિ લાવવા “એક ભારત, શ્રેષ્ઠ ભારત” પહેલનો પણ શુભારંભ કરાવ્યો હતો, જેથી વિવિધતામાં એકતાના જુસ્સાને પ્રોત્સાહન મળે. આ પહેલ અંતર્ગત બે રાજ્યો વચ્ચે 6 સમજૂતીકરારો (એમઓયુ) પણ થયા હતા. આ પ્રસંગે પ્રધાનમંત્રીએ સરદાર પટેલને દેશના મહાન સમર્પણ બદલ શ્રદ્ધાંજલિ આપી હતી અને આ પ્રકારની મહાન વ્યક્તિઓને ક્યારેય ભૂલી ન શકાય. આ પ્રસંગે શ્રી નરેન્દ્ર મોદીએ રાજારજવાડાઓને એકતાંતણે બાંધી દેશની એકતા-અખંડિતતામાં સરદાર પટેલની ભૂમિકા પર વિસ્તૃતપણે ચર્ચા કરી હતી. પ્રધાનમંત્રીએ “એક ભારત શ્રેષ્ઠ ભારત” પહેલ ભારતના વિવિધ રાજ્યો વચ્ચે કેવી રીતે જોડાણ વધારી શકે તેના પર તેમણે કેટલાક ઉદાહરણો આપીને સમજાવ્યું હતું.
પ્રધાનમંત્રીએ ગાંધીનગરમાં આઇઆઇટીમાં નવનિર્મિત કેમ્પસ દેશને અર્પણ કર્યું

પ્રધાનમંત્રી શ્રી નરેન્દ્ર મોદીએ આજે ગાંધીનગરમાં આઇઆઇટીનું નવનિર્મિત કેમ્પસ દેશને અર્પણ કર્યું હતું. તેમણે પ્રધાનમંત્રી ગ્રામીણ ડિજિટલ સાક્ષરતા અભિયાન હેઠળ તાલીમાર્થીઓને સન્માનિત પણ કર્યા હતાં. પ્રધાનમંત્રીએ ગાંધીનગરમાં એક જનસભાને સંબોધિત કરી હતી, જેમાં મોટી સંખ્યામાં આઇઆઇટીનાં વિદ્યાર્થીઓ સામેલ હતાં. તેમાં પ્રધાનમંત્રીએ કહ્યું હતું કે, “તમે  (આઇઆઇટીનાં વિદ્યાર્થીઓ) છો, જ્યારે હું ટી-અન હતો. જ્યારે હું યુવાન હતો, ત્યારે હું ચા વેચતો હતો. થોડાં વર્ષ અગાઉ આ જ તારીખે મેં પહેલી વખત મુખ્યમંત્રી તરીકે શપથ લીધા હતાં. હું મુખ્યમંત્રી બન્યો ત્યાં સુધી ધારાસભ્ય બન્યો નહોતો. મેં નિર્ણય કર્યો હતો કે, હું જે પણ કરીશ, તે મારી સંપૂર્ણ ક્ષમતા સાથે કરીશ.” શ્રી નરેન્દ્ર મોદીએ કહ્યું હતું કે, ભારતનાં દરેક વિસ્તારમાં તમામ વયજૂથનાં લોકો અને સમાજનાં તમામ વર્ગો વચ્ચે ડિજિટલ માધ્યમોનો ઉપયોગ કેવી રીતે કરવો એ અંગે જાણકારી ફેલાવવાની કામગીરી ચાલુ છે. તેમણે ભારપૂર્વક જણાવ્યું હતું કે, આ તારીખ અને ઉંમરે આપણે ડિજિટલ માધ્યમોનાં ઉપયોગથી વંચિત ન રહી શકીએ. તેમણે ઉમેર્યું હતું કે, ડિજિટલ ઇન્ડિયા પારદર્શકતા, અસરકારક રીતે સેવા પ્રદાન કરવા અને સુશાસનની ખાતરી આપે છે. પ્રધાનમંત્રીએ ઉમેર્યું હતું કે, આપણી શૈક્ષણિક સંસ્થાઓ પરીક્ષાથી સંચાલિત ન રહેવી જોઈએ તેમજ તેમાં ધ્યાન નવીનતા પર કેન્દ્રિત કરવું જોઈએ.
બેવડા કરવેરા ટાળવા માટે ભારત અને ઈઝરાઈલની વચ્ચે પ્રોટોકોલ અને સંબંધિત સમજૂતીમાં સંશોધન કરવાવાળા પ્રોટોકોલને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે બેવડા કરવેરાને ટાળવા અને આવક તથા મૂડી પર કરની બાબતમાં રોજકોષીય ચોરીને રોકવા માટે ભારત અને ઈઝરાઈલની વચ્ચે પ્રોટોકોલ અને સંબંધિત સમજૂતીમાં સંશોધન કરવા માટે પ્રોટોકોલને પોતાની સ્વીકૃતિ આપી દીધી છે. આ પ્રોટોકોલમાં કર સંબંધી સૂચનાઓને અસરકારક રીતેથી આદાન-પ્રદાન માટે આંતરરાષ્ટ્રીય સ્તર પર સ્વીકૃત માનકોનો ઉલ્લેખ છે, જેમાં બેંક સૂચનાઓ અને સ્થાનિક કર વિનાની સૂચનાઓનો સમાવેશ છે. આમાંથી એ વાતનો પણ ઉલ્લેખ કરાયો છે કે ભારતના કોઈપણ નિવાસીના સંબંધમાં ઈઝરાઈલથી જે સૂચનાઓ પ્રાપ્ત થશે, તેને ઈઝરાઈલ સમક્ષ પ્રાધિકરણથી સ્વીકૃતિ મળ્યા પછી અન્ય કાનૂની પ્રવર્તન એજન્સીઓની સાથે વહેંચી કરી શકાય છે. એજ રીતે ઈઝરાઈલના કોઈપણ નિવાસીના સંબંધમાં ભારત દ્વારા જે સૂચનાઓ પ્રાપ્ત થશે, તેને ભારતની સમક્ષ પ્રાધિકરણથી સ્વીકૃતિ મેળવ્યા પછી અન્ય કાનૂની પ્રવર્તન એજન્સીઓની સાથે વહેંચી શકાય છે. આ પ્રોટોકોલમાં સમજૂતીના દુરૂપયોગ રોકવા માટે દુરૂપયોગ રોક પ્રાવધાનના રૂપમાં ‘લાભની સીમા’ અનુચ્છેદનો પણ ઉલ્લેખ કરવામાં આવ્યો છે. સમજૂતીનો દુરૂપયોગ થવાની સ્થિતિમાં આ અનુચ્છેદને પ્રાવધાનોને બદલે કરની ચૂકવણી ટાળવા અથવા ચોરીથી જોડાયેલ ઉપાયો અને ઘરેલૂ કાયદાના પ્રાવધાનોનો ઉપયોગ કરી શકાશે.
ઓસ્ટ્રેલિયાનાં વિદેશ મંત્રી શ્રીમતી જુલી બિશપ પ્રધાનમંત્રી મોદીને મળ્યા

ઓસ્ટ્રેલિયાનાં વિદેશ મંત્રી સુશ્રી જુલી બિશપ આજે પ્રધાનમંત્રી નરેન્દ્ર મોદીને મળ્યા હતા. તેમની સાથેની બેઠકમાં પ્રધાનમંત્રી મોદીએ એપ્રિલ, 2017માં ઓસ્ટ્રેલિયાના પ્રધાનમંત્રી ટર્નબુલની સફળ મુલાકાતને યાદ કરી હતી. પ્રધાનમંત્રી મોદીએ કહ્યું હતું કે, તેમણે વર્ષ 2014માં ઓસ્ટ્રેલિયાની મુલાકાત લીધા પછી બંને દેશો વચ્ચેના દ્વિપક્ષીય સંબંધ વધારે મજબૂત થયા છે. સુશ્રી બિશપે એપ્રિલ, 2017માં પ્રધાનમંત્રી ટર્નબુલની ભારતની મુલાકાત પછી દ્વિપક્ષીય સંબંધોમાં થયેલી પ્રગતિ વિશે પ્રધાનમંત્રી મોદીને ટૂંકમાં જાણકારી આપી હતી. પ્રધાનમંત્રી મોદી અને સુશ્રી બિશપે પારસ્પરિક હિતના પ્રાદેશિક અને વૈશ્વિક મુદ્દાની ચર્ચા પણ કરી હતી. પ્રધાનમંત્રી મોદીએ આંતરરાષ્ટ્રીય સૌર ગઠબંધનમાં ઓસ્ટ્રેલિયાના જોડાણને આવકાર આપ્યો હતો અને કહ્યું હતું કે, ઓસ્ટ્રેલિયાનું સભ્યપદ ગઠબંધનને વધારે મજબૂત કરશે.
પ્રધાનમંત્રી શ્રી નરેન્દ્ર મોદીએ ચીનને રાષ્ટ્રીય દિવસના અવસર પર ત્યાંના લોકોને શુભકામના           પાઠવી છે

પ્રધાનમંત્રીએ પોતાના શુભેચ્છા સંદેશમાં કહ્યું કે, “હું ચીનના લોકોને તેમના રાષ્ટ્રીય દિવસની શુભકામના પાઠવું છું.” પ્રધાનમંત્રી શ્રી મોદીનો સંદેશ “ચીનના પ્રિય ભાઈઓ અને બહેનો, રાષ્ટ્રીય દિવસ પર આપ સૌને શુભકામના ભારત અને ચીનની વચ્ચે વર્ષોથી મજબૂત સંબંધો છે. બંને દેશો મળીને આ દુનિયાને વધુ સારૂં બનાવી શકે છે. ભારત અને ચીનના વિકાસમાં એશિયાઈ સદીના સપના પૂર્ણ કરવાનો જબરદસ્ત અવસર છે. રાષ્ટ્રપતિ શી ની સપ્ટેમ્બર 2014ની ભારત યાત્રા પર અને મારી મે-2015ની ચીન યાત્રાએ ભારત-ચીનની વચ્ચેની ભાગીદારી વધારવામાં મહત્વની ભૂમિકા અદા કરી છે. રાષ્ટ્રપતિ શી અને પ્રધાનમંત્રી લીની સાથે વાતચીતની યાદો હજુ પણ મારા મનમાં તાજી છે. હું પહેલા આંતરરાષ્ટ્રીય યોગ દિવસ પર આપ લોકોના સક્રિય ઉત્સાહ અને ભાગીદારી માટે આપને શુભકામના આપું છું. મને પૂર્ણ વિશ્વાસ છે આવનારા દિવસોમાં આપણા સંબંધો વધુ મજબૂત થશે. અમારી એ કામના છે કે માનવતાને સમૃદ્ધ કરવા અને લોકોના વિકાસ માટે બંને દેશો આગળ પણ મળીને કામ કરતા રહેશે.” આપનો નરેન્દ્ર મોદી
પ્રધાનમંત્રીએ મલયાલમના નવા વર્ષના પ્રથમ માસ ચિંગમના પ્રારંભે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મલયાલમના નવા વર્ષના પ્રથમ માસ ચિંગમના પ્રારંભે લોકોને શુભેચ્છા પાઠવી હતી. પ્રધાનમંત્રીએ કહ્યું કે, મલયાલમના નવા વર્ષના પ્રથમ માસ ચિંગમના પ્રાંરંભે મલયાલી સમુદાયને મારી શુભકામના, આ વર્ષ ખુશી અને શાંતિ લાવનારું બની રહે એવી શુભેચ્છા.
પ્રધાનમંત્રીએ કેરળ મંદિરની આગ હૃદયવિદારક અને આઘાતજનક ઘટના ગણાવતા પોતે તુરંત કેરળ પહોંચશે એમ જણાવ્યું

પ્રધાનમંત્રી શ્રી નરેન્દ્ર મોદીએ કેરળના કોલ્લમ જિલ્લામાં મંદિરમાં થયેલી આગની દુર્ઘટના અંગે આઘાત વ્યક્ત કર્યો હતો. શ્રી મોદીએ જણાવ્યું હતું કે આ કમનસીબ કરુણાજનક ઘટના બાદ ઊભી થયેલી પરિસ્થિતિનો તાગ મેળવવા તેઓ તુરંત કેરળ પહોંચશે. પ્રધાનમંત્રીએ જણાવ્યું હતું કે “કોલ્લમ ખાતે મંદિરમાં આગની ઘટના હૃદયવિદારક અને અવર્ણનીય આઘાતજનક છે. દુર્ઘટનામાં મૃત્યુ પામેલા લોકોના પરિવારો સાથે મારી સંવેદનાઓ છે અને ઈજાગ્રસ્તો માટે મારી પ્રાર્થના છે. કોલ્લમમાં મંદિરમાં લાગેલી આગ વિશે મુખ્યમંત્રી ઓમન ચાંડી વાત કરી છે. ગંભીર રીતે ઘાયલ થયેલા લોકોને હેલિકોપ્ટરની મદદથી તાત્કાલિક શિફ્ટ કરવાની વ્યવસ્થા ગોઠવી છે. મંત્રીમંડળના મારા સાથી અને સ્વાસ્થ્ય મંત્રી જે. પી. નડ્ડાને પણ મેં તાત્કાલિક ધોરણે કોલ્લમમાં આગની દુર્ઘટનાના સ્થળે પહોંચા જણાવ્યું છે. હું પણ કોલ્લમમાં આ કમનસીબ આગની દુર્ઘટનાને કારણે ઊભી થયેલી પરિસ્થિતિનો તાગ મેળવવા માટે ટૂંક સમયમાં જ કેરળ પહોંચીશ.”
પ્રધાનમંત્રીએ ચક્રવાત યાસની અસરની સમીક્ષા કરવા એક બેઠક યોજી

પ્રધાનમંત્રી નરેન્દ્ર મોદીએ ચક્રવાત યાસની અસરની સમીક્ષા કરવા એક બેઠકની અધ્યક્ષતા કરી હતી. આ બેઠકમાં અધિકારીઓએ તૈયારીના વિવિધ પાસાં, નુકસાનની આકારણી અને સંબંધિત બાબતો પર વિગતવાર પ્રેઝન્ટેશન કર્યું હતું. આ બેઠકમાં ચર્ચા થઈ હતી કે, એનડીઆરએફએ આશરે 106 ટીમો કામે લગાવી છે, જેમાંથી 46-46 ટીમો પશ્ચિમ બંગાળ અને ઓડિશામાં તૈનાત કરવામાં આવી હતી. આ ટુકડીઓએ 1000થી વધારે લોકોને બચાવ્યાં હતાં અને માર્ગો પર તૂટીને પડી ગયેલા 2500થી વધારે વૃક્ષો/થાંભલા દૂર કર્યા હતા. જયારે સંરક્ષણ દળો – સેના અને તટરક્ષક દળોએ પણ નિઃસહાય લોકોને મદદ કરી હતી, ત્યારે નૌકાદળ અને વાયુદળે સતત નજર રાખી હતી. રાજ્યો ચક્રવાત યાસ પછી નુકસાનની આકારણી કરી રહ્યાં છે, છતાં પ્રાપ્ત પ્રાથમિક અહેવાલો પરથી એવું જણાય છે કે, સચોટ આગાહીને કારણે અસરગ્રસ્ત વિસ્તારોમાં લોકો સાથે અસરકારક રીતે સંચાર થયો હતો તથા રાજ્ય અને કેન્દ્ર સરકારોની સંસ્થાઓએ ઓછામાં ઓછી જાનહાનિ થાય એ સુનિશ્ચિત કરવા સમયસર લોકોનું સ્થળાંતરણ કર્યું હતું. સાથે સાથે વરસાદને કારણે નુકસાન થયું છે, જેની આકારણી ચાલી રહી છે. મોટા ભાગના અસરગ્રસ્ત વિસ્તારોમાં વીજ અને ટેલીકોમ સેવાઓનો પુરવઠો પુનઃસ્થાપિત કરવામાં આવ્યો છે. પ્રધાનમંત્રીએ ચક્રવાતને કારણે ઊભા થયેલા પડકારજનક સ્થિતિસંજોગોમાં કેન્દ્ર સરકાર અને રાજ્ય સરકારની સંસ્થાઓએ ભજવેલી અસરકારક અને સક્રિય ભૂમિકાઓની નોંધ લીધી હતી તથા સંસ્થાઓને એ સુનિશ્ચિત કરવાની સલાહ આપી હતી કે, વહેલામાં વહેલી તકે અસરગ્રસ્ત વિસ્તારોમાં સામાન્ય જનજીવન પુનઃસ્થાપિત થાય અને ચક્રવાતને કારણે અસર પામેલી વ્યક્તિઓને ઉચિત રીતે રાહતની વહેંચણી થાય. આ બેઠકમાં પ્રધાનમંત્રીના મુખ્ય સચિવ, કેબિનેટ સચિવ, ગૃહ સચિવ, વીજ સચિવ, ટેલીકોમ સચિવ તથા આઇએમડીના ડીજી તથા અન્ય મહત્વપૂર્ણ અધિકારીઓ સહભાગી થયા હતા.
પ્રધાનમંત્રી મોદીએ ગુજરાતના દાહોદ અને પંચમહાલમાં રૂપિયા 22000 કરોડના મૂલ્યની વિવિધ પરિયોજનાઓનું ઉદ્ઘાટન અને શિલાન્યાસ કર્યો

પ્રધાનમંત્રી શ્રી નરેન્દ્ર મોદી આજે દાહોદમાં આદિજાતિ મહા સંમેલનમાં ઉપસ્થિત રહ્યા હતા જ્યાં તેમણે રૂપિયા 22000 કરોડના મૂલ્યની વિકાસની વિવિધ પરિયોજનાઓનું ઉદ્ઘાટન અને શિલાન્યાસ કર્યા હતા. પ્રધાનમંત્રીએ અહીં રૂપિયા 1400 કરોડના મૂલ્યની પરિયોજનાઓનું ઉદ્ઘાટન કર્યું હતું. તેમણે લગભગ રૂપિયા 840 કરોડના ખર્ચે નર્મદા બેઝીન પર બાંધવામાં આવેલી દાહોદ જિલ્લા દક્ષિણી વિસ્તાર પ્રાદેશિક જળ પુરવઠા યોજનાનું ઉદ્ઘાટન કર્યું હતું. આનાથી દાહોદ જિલ્લાના અંદાજે 280 ગામડાં અને દેવગઢ બારિયા શહેરની પાણીની જરૂરિયાતને પૂરી કરવા માટે પાણી પુરવઠો પહોંડાચી શકાશે. પ્રધાનમંત્રીએ લગભગ રૂ. 335 કરોડની દાહોદ સ્માર્ટ સિટીની પાંચ પરિયોજનાઓનું ઉદ્ઘાટન પણ કર્યું હતું. આ પરિયોજનાઓમાં એકીકૃત કમાન્ડ એન્ડ કંટ્રોલ સેન્ટર (
પ્રધાનમંત્રીએ વર્લ્ડ રેસલિંગ ચેમ્પિયનશિપ 2021માં મેડલ જીતવા માટે અંશુ મલિક અને સરિતા મોરને અભિનંદન આપ્યા

પ્રધાનમંત્રી શ્રી નરેન્દ્ર મોદીએ વર્લ્ડ રેસલિંગ ચેમ્પિયનશિપ 2021માં રજત ચંદ્રક જીતવા બદલ અંશુ મલિક અને કાંસ્ય ચંદ્રક માટે સરિતા મોરને અભિનંદન પાઠવ્યા છે. પ્રધાનમંત્રીએ ટ્વિટ કર્યું: "વર્લ્ડ રેસલિંગ ચેમ્પિયનશિપ 2021માં રજત ચંદ્રક જીતવા બદલ @
પ્રધાનમંત્રી સેન્ટ પિટર્સબર્ગમાં 18મી વાર્ષિક ભારત-રશિયા શિખર પરિષદમાં પ્રમુખ પુટિનને મળ્યા

પ્રધાનમંત્રી શ્રી નરેન્દ્ર મોદી આજે સેન્ટ પિટર્સબર્ગ ખાતે યોજાયેલી 18મી વાર્ષિક ભારત-રશિયા શિખર પરિષદમાં પ્રમુખ પુટિનને મળ્યા હતા. શિખર પરિષદના અંતે મીડિયાને સંબોધન કરતા પ્રધાનમંત્રી મોદીએ પ્રમુખ પુટિનને વર્ષ 2001માં જ્યારે તે ગુજરાતના મુખ્યમંત્રી હતા તે સમયે તેમણે સેન્ટ પિટર્સબર્ગ ખાતે લીધેલી તેમની પ્રથમ મુલાકાતની યાદ અપાવી હતી. તેમણે કહ્યું કે ભારત અને રશિયા વચ્ચેના સંબંધો સાંસ્કૃતિક બાબતોથી માંડીને સંરક્ષણ (સંસ્કૃતિથી સુરક્ષા) સુધીની બાબતોને આવરી લે છે. પ્રધાનમંત્રીએ કહ્યું કે બંને દેશો વચ્ચેના 70 વર્ષ જૂના રાજદ્વારી સંબંધો વિવિધ દ્વિપક્ષી બાબતો ઉપરાંત વૈશ્વિક મુદ્દાઓના ઉચ્ચ પ્રકારના સમન્વયને પણ આવરી લે છે. પ્રધાનમંત્રીએ આજે જાહેર કરાયેલા સેન્ટ પિટર્સબર્ગ ઘોષણાપત્રને વિશ્વની અશાંતિ, પરસ્પર અવલંબન અને એકબીજા સાથે જોડાયેલી દુનિયામાં સ્થિરતાના સિમાચિન્હરૂપ ગણાવ્યો હતો. તેમણે કહ્યું કે